તેમણે આગળ કહ્યું હતું કે, '10 વર્ષ સુધી દેશમાં સોનિયા-મનમોહનની સરકાર ચાલી, તો પહેલા રાહુલજી ગુજરાતની જનતાને એ જવાબ આપો કે આ 10 વર્ષમાં તમે ગુજરાત માટે શું કર્યું? 10 વર્ષ સુધી નર્મદા ડેમના દરવાજા બંધ કેમ ન થયા, એનો જવાબ કોંગ્રેસે આપવાનો છે. નરેન્દ્ર મોદી પીએમ બનતાની સાથે જ 13મા દિવસે નર્મદા ડેમની ઊંચાઇ વધારવાનું કામ પૂરું થયું. ગુજરાતના આવા ઘણા પ્રશ્નો નરેન્દ્રભાઇએ આ ત્રણ વર્ષમાં ઉકેલ્યા. કોંગ્રેસની સરકારમાં 13મા નાણાંપંચમાં ગુજરાતને બજેટમાં 63, 343 કરોડ મળતા હતા. પીએમ મોદી આવ્યા બાદ એમાં વધારો કરી 1,58,377 કરોડ કરવામાં આવ્યા. એમની સરકારમાં ઓઇલ અને ગેસની રોયલ્ટીના પૈસા નહોતા આવ્યા, પીએમ મોદીએ 8 જ મહિનામાં 8000 કરોડ રૂપિયા દર વર્ષે આવતા થયા.'